РЕГЛАМЕНТ (ЕС) № 41/2010 НА КОМИСИЯТА
от 18 януари 2010 година
за поправка на френската, латвийската и полската версия на Регламент (ЕО) № 546/2003 относно някои съобщения на данни във връзка с прилагането на регламенти (ЕИО) № 2771/75, (ЕИО) № 2777/75 и (ЕИО) № 2783/75 на Съвета в секторите на яйцата и птичето месо
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 192 във връзка с член 4 от него,
като взе предвид Регламент (ЕИО) № 2783/75 на Съвета от 29 октомври 1975 година за общата система за търговия с яйчен албумин и млечен албумин (2), и по-специално член 10 от него,
като има предвид, че:
(1)
На 15 юни 2009 г. Комисията прие Регламент (ЕО) № 504/2009 (3), който изменя Регламент (ЕО) № 546/2003 (4). Във френската, латвийската и полската езикова версия на този регламент терминът „на закрито“ е бил преведен неправилно и следователно е необходима поправка на тези три езикови версии. Останалите езикови версии не се засягат.
(2)
Регламент (ЕО) № 546/2003, изменен с Регламент (ЕО) № 504/2009, следва да бъде съответно поправен.
(3)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Регламентът за поправка се отнася само до френската, латвийската и полската езикова версия.
Член 2
Настоящият регламент влиза в сила в деня след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 януари 2010 година.